Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi C. törvény
Paragraph Index: 119

41. CIKK (A vezetõi engedélyek érvényessége) A cikk címe helyébe a következõ cím lép: „Vezetõi engedélyek” A cikk a következõ 1. bekezdéssel egészül ki: „1. (a) Minden gépjármûvet vezetõ személynek vezetõi engedéllyel kell rendelkeznie; (b) A Szerzõdõ Feleknek vállalniuk kell annak biztosítását, hogy vezetõi engedélyt csak azután adnak ki, miután az illetékes hatóságok igazolták, hogy a vezetõ rendelkezik a kívánt tudással és gyakorlattal. (c) A nemzeti jogszabályoknak meg kell határoznia a vezetõi engedély megszerzésének feltételeit; (d) Jelen Egyezményben semmi sem értelmezhetõ úgy, mint amely megtiltja a Szerzõdõ Feleknek vagy alárendelt szervüknek, hogy az egyéb motoros jármûvekre vagy segédmotoros kerékpárokra vezetõi engedélyeket követeljenek meg.” A jelenlegi 1. és 2. bekezdések jelölése 2. és 3. bekezdésre módosul. A jelenlegi 3. bekezdés hatályát veszti. A 4. bekezdés helyébe a következõ rendelkezés lép: „4. A Szerzõdõ Felek a nemzeti jogszabályokban bevezethetnek a jelen Egyezmény 6. és 7. Függelékében szereplõ jármûkategóriákra vonatkozó alosztályt. Ha a vezetõi engedély egy adott kategórián belüli bizonyos jármûvekre korlátozott, akkor a kategóriát jelzõ betû mellett egy számjegyet kell feltüntetni és a korlátozás természetét a vezetõi engedélyben meg kell jelölni.” A jelenlegi 4. bekezdés jelölése 5. bekezdésre módosul és az 5. bekezdés helyébe a következõ rendelkezés lép: „5. E cikk 2. bekezdése és a 3. bekezdés (c) pontja alkalmazása szempontjából:...” A jelenlegi 5. és 6. bekezdések jelölése 6. és 7. bekezdésre módosul.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes